Diari Oficial de la Generalitat Valenciana


Sumari del DOGV 3095, del 08-10-1997 (1997/10108)

ORDRE d'1 de setembre de 1997 de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de Catarroja.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10926


Data del document
:   01-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

3341 ORDRE d'1 de setembre de 1997 de la Conselleria de Cultura, Educació i Ciència, per la qual s'autoritza el funcionament del Conservatori Professional de Música de Catarroja. [97/X10020]
  
En virtut del Decret 207/1997, de 10 de juliol (DOGV de 20 d'agost), es va crear un conservatori professional a Catarroja per atendre la demanda de llocs escolars d'ensenyament musical.
  
Cal ordenar el funcionament de l'esmentat centre i determinar els ensenyaments a impartir-hi
  
Fent ús de les atribucions que em confereix la disposició final primera del Decret 207/1997 i l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
El Conservatori Professional de Música de Catarroja, codi 46134764, impartirà el Grau elemental i mitjà de les especialitats instrumentals de Flauta, Clarinet, Contrabaix Saxofon, Trompeta, Trompa, Trombó, Tuba, Percussió, Viola Violí, Violoncel, Piano, Oboè i Fagot.
  
Aquestos ensenyaments estan regulats en la Llei Orgànica 1/1990, de 3 d'octubre, d'Ordenació General del Sistema Educatiu, i en el Reial Decret 756/1992, de 26 de Juny, pel qual s'estableixen els aspectes bàsics del currículum dels graus elemental i mitjà dels ensenyaments de música (BOE de 27 d'agost).
  
Així mateix, impartirà les assignatures previstes per a cadascun d'aquests graus en els articles 7 i 10 del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de Música i es regula l'accés als esmentats graus (DOGV de 2 de setembre).
  
Segon
  
La implantació dels ensenyaments de grau mitjà s'efectuarà gradualment, a partir del curs acadèmic 1997/1998.
  
Els ensenyaments corresponents als plans d'estudi regulats pel Decret 2.618/1966, de 10 de setembre, que el centre tinga autoritzats amb anterioritat, es mantindran fins l'extinció dels esmentats plans.
  
DISPOSICIÓ ADDICIONAL
  
El que s'estableix en aquesta ordre s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, d'Ordenació i Innovació Educativa i Política Lingüística i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1996/97.
  
València, 1 de setembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ